Έλληνες καλαθοσφαιριστές στο NBA

Η παρουσία αθλητών με ελληνική καταγωγή ή υπηκοότητα στο κορυφαίο πρωτάθλημα των Ηνωμένων Πολιτειών, το γνωστό NBA, ξεκινά το 1953, επτά έτη μετά τη δημιουργία της διοργάνωσης. Από τότε πολλοί κορυφαίοι Έλληνες καλαθοσφαιριστές δήλωσαν τη συμμετοχή τους στο Ντραφτ και επιλέχθηκαν από ομάδες του ΝΒΑ, με κορυφαία την παρουσία του Γιάννη Αντετοκούνμπο που αναδείχθηκε 2 φορές πολυτιμότερος αθλητής της χρονιάς, επιλέχθηκε αρκετές φορές ως All Star και κέρδισε τον τίτλο του NBA.

 1953-1980 

Ο πρώτος αθλητής ελληνικής καταγωγής που αγωνίστηκε στο NBA υπήρξε ο Ελληνοαμερικάνος Λου Τσιωρόπουλος, ο οποίος αναδείχθηκε 2 φορές πρωταθλητής με τους Μπόστον Σέλτικς.Ο Έλληνας πρωταθλητής του ΝΒΑ! - sport24.gr Ακολούθησαν 4 ακόμη αθλητές που επιλέχθηκαν στο draft του NBA και διδάχθηκαν το μπάσκετ στις ΗΠΑ. Το 1978 οι Ντέιβιντ Στεργάκος και Ντέιβιντ Καλιγκάρις, το 1979 ο Νίκος Γκάλης  (οι οποίοι δεν αγωνίστηκαν) και το 1980 ο Κερτ Ράμπις, ο οποίος κατέκτησε 4 πρωταθλήματα.Αφιέρωμα: Οι Ελληνες που πάτησαν στα γήπεδα του ΝΒΑ - express.gr

 1981-1990 

Την επόμενη δεκαετία 3 Έλληνες αθλητές επιλέχθηκαν στο ντραφτ χωρίς στη συνέχεια να αγωνιστούν στο NBA. Υπήρξαν οι πρώτοι επιλεχθέντες αθλητές που διαμόρφωσαν το αθλητικό τους προφίλ πρωτίστως στην Ελλάδα, ενώ κατείχαν αμιγώς την ελληνική υπηκοότητα. Πρώτος το 1982 ο Παναγιώτης Γιαννάκης επιλέχθηκε από τους Μπόστον Σέλτικς, φανερώντας την προτίμηση της ομάδας που ήταν η κορυφαία σε πρωταθλήματα και είχε επιλέξει τους 4 από τους 6 Έλληνες αθλητές που είχαν δηλώσει έως τότε συμμετοχή στο ντραφτ. Το 1986 ο Παναγιώτης Φασούλας και το 1987 ο Φάνης Χριστοδούλου επιλέχθηκαν από ομάδες του NBA. Το 1988 επιλέχθηκε στο draft ο Λιβανέζος Ρόνι Σεϊκέλι, ο οποίος είχε επιχειρήσει επανειλημμένα να αποκτήσει την ελληνική υπηκοότητα η οποία δεν του δόθηκε παρά το ότι τη δικαιούταν.

 1991-2000 

Την επόμενη δεκαετία ήταν οι ομογενείς αθλητές με ελληνική υπηκοότητα που αποτέλεσαν επιλογές του ντραφτ. Το 1995 επιλέχθηκε ο Ντράγκαν Τάρλατς (Κωνσταντινίδης) και το 1996 ο Πρέντραγκ Στογιάκοβιτς (Κίνης), ο οποίος διακρίθηκε στο NBA. Την ίδια χρονιά εξαίρεση αποτέλεσε ο Ευθύμης Ρεντζιάς, ο μοναδικός με καταγωγή από την Ελλάδα. Το 1998 ο Ράντοσλαβ Νεστέροβιτς (Μακρής) και το 2000 ο Μάρκο Γιάριτς (Λάτσης) υπήρξαν 2 ακόμη ομογενείς αθλητές που ξεκίνησαν αξιόλογες σταδιοδρομίες στο NBA.Έλληνες στα draft.. - doubleteam.wordpress.com Το ίδιο συνέβη και με τον Ιάκωβο Τσακαλίδη, ο οποίος σε αντίθεση με τους προηγούμενους επέλεξε την ελληνική ως πρώτη υπηκοότητα και αγωνίστηκε και στην Εθνική ομάδα.

 2001-2010 

Από το 2001 υπήρξε πληθώρα Ελλήνων αθλητών σε σχέση με το παρελθόν που αποτέλεσαν επιλογές των ομάδων του ΝΒΑ. Ο Αντώνης Φώτσης το 2001 έγινε ο πρώτος αθλητής που αγωνίστηκε στο NBA με μοναδική υπηκοότητα την ελληνική. Τον ακολούθησε το 2002 ο Ευθύμης Ρεντζιάς που είχε επιλεχθεί πολύ νωρίτερα. Οι Ανδρέας Γλυνιαδάκης και Βασίλης Σπανούλης αγωνίστηκαν επίσης σε ομάδες του NBA. Επιλέχθηκαν ακόμη οι Σοφοκλής Σχορτσανίτης, Λουκάς Μαυροκεφαλίδης και Γιώργος Πρίντεζης.

Το 2008 ο Κώστας Κουφός και το 2009 ο Νικ Καλάθης υπήρξαν 2 ακόμη Ελληνοαμερικάνοι που έκαναν την είσοδό τους στο ντραφτ. Είχαν αμιγώς αμερικάνικη μπασκετική παιδεία, όμως επέλεξαν ως πρώτη υπηκοότητα την ελληνική.

 2011-  

Στη συνέχεια επιλέχθηκαν και πάλι αθλητές με αμιγώς ελληνική μπασκετική παιδεία, ο Κώστας Παπανικολάου το 2012, ο Γιάννης Αντετοκούνμπο το 2013, το 2014 ο αδερφός του Θανάσης Αντετοκούνμπο, και το 2016 ο Γιώργος Παπαγιάννης.

 Έλληνες που επιλέχθηκαν στο NBA Draft 
 Έτος Γύρος Επιλογή Αθλητής Ομάδα Επιλογής Ομάδες που αγωνίστηκε 1953 7ος 57η - Λου Τσιωρόπουλος Μπόστον Σέλτικς Μπόστον Σέλτικς 1978 4ος 72η - Ντέιβιντ Στεργάκος Μπόστον Σέλτικς 1978 5ος 95η - Ντέιβιντ Καλιγκάρις Ντιτρόιτ Πίστονς 1979 4ος 68η - Νίκος Γκάλης Μπόστον Σέλτικς 1980 3ος 58η - Κερτ Ράμπις Νιου Γιορκ Νικς Λος Άντζελες Λέικερς, Σάρλοτ Χόρνετς, Φοίνιξ Σανς, Σακραμέντο Κινγκς 1982 9ος 205η  Παναγιώτης Γιαννάκης Μπόστον Σέλτικς 1986 2ος 37η  Παναγιώτης Φασούλας Πόρτλαντ Τρέιλ Μπλέιζερς 1987 4ος 90η  Φάνης Χριστοδούλου Ατλάντα Χοκς 1995 2ος 31η - Ντράγκαν Τάρλατς Σικάγο Μπουλς Σικάγο Μπουλς 1996 1ος 14η - Πρέντραγκ Στογιάκοβιτς Σακραμέντο Κινγκς Σακραμέντο Κινγκς, Ιντιάνα Πέισερς, Νιου Ορλίνς Χόρνετς, Τορόντο Ράπτορς, Ντάλας Μάβερικς 1996 1ος 23η  Ευθύμης Ρεντζιάς Ντένβερ Νάγκετς Φιλαδέλφεια 76ερς 1998 1ος 17η - Ράντισλαβ Νεστέροβιτς Μινεσότα Τίμπεργουλβς Μινεσότα Τίμπεργουλβς, Σαν Αντόνιο Σπερς, Τορόντο Ράπτορς 2000 1ος 25η - Ιάκωβος Τσακαλίδης Φοίνιξ Σανς Φοίνιξ Σανς, Μέμφις Γκρίζλις, Χιούστον Ρόκετς 2000 2ος 30η - Μάρκο Γιάριτς Λος Άντζελες Κλίπερς Λος Άντζελες Κλίπερς, Μινεσότα Τίμπεργουλβς, Μέμφις Γκρίζλις 2001 2ος 47η  Αντώνης Φώτσης Μέμφις Γκρίζλις Μέμφις Γκρίζλις 2003 2ος 34η  Σοφοκλής Σχορτσανίτης Λος Άντζελες Κλίπερς 2004 2ος 50η  Βασίλης Σπανούλης Ντάλας Μάβερικς Χιούστον Ρόκετς 2006 2ος 57η  Λουκάς Μαυροκεφαλίδης Μινεσότα Τίμπεργουλβς 2007 2ος 58η  Γιώργος Πρίντεζης Σαν Αντόνιο Σπερς 2008 1ος 23η - Κώστας Κουφός Γιούτα Τζαζ Γιούτα Τζαζ, Μινεσότα Τίμπεργουλβς, Ντένβερ Νάγκετς, Μέμφις Γκρίζλις, Σακραμέντο Κινγκς 2009 2ος 45η - Νικ Καλάθης Μινεσότα Τίμπεργουλβς Μέμφις Γκρίζλις 2012 2ος 48η  Κώστας Παπανικολάου Νιου Γιορκ Νικς Χιούστον Ρόκετς 2013 1ος 15η  Γιάννης Αντετοκούνμπο Μιλγουόκι Μπακς Μιλγουόκι Μπακς 2014 2ος 51η  Θανάσης Αντετοκούνμπο Νιου Γιορκ Νικς Νιου Γιορκ Νικς, Μιλγουόκι Μπακς 2015 2ος 59η  Δημήτρης Αγραβάνης Ατλάντα Χοκς  2016 1ος 13η Γιώργος ΠαπαγιάνηςΦοίνιξ ΣανςΣακραμέντο Κινγκς 2017 2ος 41η - Τάιλερ Ντόρσεϊ Ατλάντα Χοκς Ατλάντα Χοκς 2018 2ος 60η  Κώστας Αντετοκούνμπο Φιλαδέλφεια 76ερς Ντάλας Μάβερικς, Λος Άντζελες Λέικερς 2021 2ος 60η Γιώργος ΚαλαϊτζάκηςΙντιάνα Πέισερς

 Πρωταθλητές NBA 
 Σεζόν Αθλητής Ομάδα 1956-57 - Λου Τσιωρόπουλος Μπόστον Σέλτικς 1958-59 1981-82 - Κερτ Ράμπις Λος Άντζελες Λέικερς 1984-85 1986-87 1987-88   Κώστας Αντετοκούνμπο   Γιάννης Αντετοκούνμπο Μιλγουόκι Μπακς Θανάσης Αντετοκούνμπο

 Παραπομπές 

Εξωτερικοί σύνδεσμοι
 Ο Κώστας Μίσσας για τους Έλληνες του NBA